fr en hu hu hu hu hu en cs hu hu hu hu hu hu hu de ca en hu en hu hu cs en hu hu hu hu hu hu pt hu pl hu ceb hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en pl en en hu hu hu hu hu en hu hu hu hu hu hu hu hu hu hu hu hu hu fr hu hu hu hu hu en et en hu en de en hu en en hu en hu en hu hu hu hu en en hu en cs de hu hu en en en en en hu en en ie hu hu hu en en en de de en en en en en en en en nl en en de en en en en en hu en en en en en nl de sv en tl en nl uk en en en en en en en fr en nds da hu en fr fr fr en en en en en hu en en en en en en hu hu hu en cs de el fr hu fr ru de en en hu en sk el hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl an ar arz en ru sv bg br ca id hbs_lat cy da de el eo es et eu fa fi fr da fy de lt de ku he hi hbs_lat hy it id es is it ja ko ku pl it lb fi lt lv en ml mr ms es nl nb nb ta pl pnb pt ro ru en hbs_lat en sk hbs_lat sv en th tr oc ug fy ur vi tr pl zh he zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 4. 1 változtatás vár ellenőrzésre.
Ugrás a navigációhoz Ugrás a kereséshez
A Wikimédia Commons tartalmaz Buckinghamshire témájú médiaállományokat.
Buckinghamshire (kiejtése: ˈbʌkɪŋəmʃər vagy ˈbʌkɪŋəmʃɪər) Anglia egyik nem-nagyvárosi és ceremoniális megyéje a South East England régióban. Délkeletről Nagy-London, délről Berkshire, nyugatról Oxfordshire, északról Northamptonshire, északkeletről Bedfordshire, keletről pedig Hertfordshire megyékkel határos. Közigazgatási székhelye Aylesbury.
A nem-nagyvárosi és ceremoniális megye közötti különbség, hogy utóbbihoz hozzátartozik Milton Keynes egységes hatóság (unitary authority, kb. megyei jogú város).
A nem-nagyvárosi megye lakossága 506 700, a ceremoniális megyéé pedig 756 600 fő.
3 Közigazgatás és politika
A megye (akkor grófság) Mercia angolszász királyságának szétdarabolása után jött létre 919-et követően, bár első írásbeli említése csak a 12. századból származik. Nevét Buckingham városáról kapta (jelentése Bucca háza, ő feltehetően egy helybeli szász földbirtokos volt).
Buckinghamshire területén, Chearsley-nél vívták a bevándorló angolszászok (Cerdic wessexi király vezetésével) és a britonok közötti egyik nagy csatát. Később a szász királyok Brillben nagy palotát építettek és a kereszténység térhódítása után három angolszász szent is a megye területén született (Szt. Osyth, Szt. Edburga és Szt. Edit).
A normann hódítás után a buckinghamshire-i birtokok többsége Hódító Vilmos és családja kezébe kerültek. Az egyik legnagyobb földbirtokos Odo bayeux-i püspök, Vilmos féltestvére lett. Az erdők egy részét is lefoglalták a király vadászatai számára és a vadhattyúk is mind az uralkodó tulajdonai lettek. Helyi hagyománnyá vált a hattyúk tenyésztése a király számára.
Miután 1536-ban VIII. Henrik feloszlatta a kolostorokat, a grófság területének majdnem harmada került közvetlenül a király birtokába. Szintén Henrik tette meg Buckinghamshire központjává Aylesburyt, állítólag azért, hogy kedvében járjon Thomas Boleynnek és feleségül vehesse lányát, Anne-t.
Az ipari forradalom idején a megyében a vagon-, bútor- és papírgyártás erősödött meg elsősorban. A 19. században egy kolerajárvány, majd egy éhínség miatt a földművelők a városokba menekültek és az olcsó földet nagytőkések (köztük a Rotschild-család) vásárolta fel.
A 20. században Milton Keynes és Slough városai különösen gyorsan növekedtek A 70-es évek közigazgatási reformjai során mindkettő egységes hatósági státuszt kapott, utóbbit pedig Berkshire megyéhez csatolták.
A megye földrajzilag két részre osztható. Déli felén a Temzétől Chiltern Hills lankás dombvidéke nyúlik észak felé, míg északon a meredekebb dombok az Aylesbury-i völgy síkságához és az Ouse medencéjéhez vezetnek.
Buckinghamshire-t kettő is érinti Anglia négy nagy folyója közül. Déli határát a Temze képezi, míg az Ouse érinti Buckinghamet, Milton Keynest és Olneyt.
A megye legmagasabb pontja a 267 méteres Haddington Hill.
Buckinghamshire területe 5 önálló kerületre oszlik:
Bedfordshire 7 képviselőt küldhet a parlament alsóházába. A 2015-ös választások után ezek közül valamennyi a Konzervatív Párt jelöltje volt, bár egyikük, John Bercow még 2009-ben kilépett a pártból, amikor házelnökké választották.
A megye 10 ezer lakosnál népesebb települései: Milton Keynes (229 941 fő), High Wycombe (120 256 fő), Aylesbury (71 977 fő), Amersham (23 086 fő), Chesham (22 356 fő), Gerrards Cross (20 633 fő), Marlow (18 261 fő), Beaconsfield (13 797 fő), Buckingham (12 890 fő).
1995 és 2003 között a megye gazdasága 6 milliárd fontról 9,17 milliárdra nőtt. Ebből a mezőgazdaság 60 millióról 50 millióra csökkent, az ipar stagnált (1,74 milliárdról 1,79 milliárdra nőtt), míg a szolgáltatások 4,2 milliárdról 7,3 milliárdra bővültek jelentősen.
Andrew Triggs Hodge evezőbajnok
George Gilbert Scott építész
A 15. századi King's Head fogadó
↑  County of Buckingham, Encyclopædia Britannica. Charles Scribner's Sons, 415–417. o. (1878)
↑  (2020. március 13.) „No. 62943”. The London Gazette (62943), 5161. o.
Ez a szócikk részben vagy egészben a Buckinghamshire című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A megyei tanács honlapja
Famous people born in Buckinghamshire Information Britain
Bedfordshire · Berkshire · City of Bristol · Buckinghamshire · Cambridgeshire · Cheshire · Cornwall · Cumbria · Derbyshire · Devon · Dorset · Durham · East Riding of Yorkshire · East Sussex · Essex · Gloucestershire · Hampshire · Herefordshire · Hertfordshire · Isle of Wight · Kent · Lancashire · Leicestershire · Lincolnshire · City of London · Merseyside · Nagy-London · Nagy-Manchester · Norfolk · Northamptonshire · Northumberland · North Yorkshire · Nottinghamshire · Oxfordshire · Rutland · Shropshire · Somerset · South Yorkshire · Staffordshire · Suffolk · Surrey · Tyne and Wear · Warwickshire · West Midlands · West Sussex · West Yorkshire · Wiltshire · Worcestershire
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Buckinghamshire&oldid=23520498”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 4., 18:05
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.